text: Sønderjyder bekæmper oversvømmelse i Nordjylland
  16 oktober 2014 kl. 12.47
  Beredskabsstyrelsen tilkalder mandskab helt fra Sønderjylland for at bekæmpe vandmasserne i Nordjylland.
  Massive regnskyl har skabt store problemer i Nordjylland. Ifølge TV2 Vejret er der enkelte steder meldinger om mere end 100 millimeter regn.
  Det har medført oversvømmelser og veje og jernbaner, der er undermineret.
  Beredsskabsstyrelsen i Nordjylland kan ikke klare opgaven.
  Derfor kommer der hjælp fra mange steder, bl.a. syd fra.
  - Vi har tilkaldt mandskab fra Beredskabsstyrelsens afdeling i Haderslev. I første omgang bliver folkene kørt til Aalborg, hvor de vil være klar til at blive indsat, siger stabschef Claes Mørch fra Beredskabsstyrelsen i Nordjylland til ritzau.
  Og problemerne bliver ikke mindre. Den massive regn fortsætter i følg DMI resten af dagen.
  